नेपाल की राजधानी काठमांडू में भूकंप का झटका, तीव्रता 4.1 रही
Breaking News Headlines Update; Dainik Bhaskar Breaking News Headlines Today, India and World Latest Pictures Videos, Pictures, and More From Dainik Bhaskar अडाणी टोटल गैस लिमिटेड ने घटाए CNG/PNG के दाम, नई कीमतें रात 12 बजे से लागू - धोनी ने वानखेड़े स्टेडियम में किया वर्ल्ड कप मेमोरियल का उद्घाटन
नेपाल की राजधानी काठमांडू में शनिवार रात करीब 8:14 बजे 4.1 तीव्रता का भूकंप आया। इसका केंद्र काठमांडू से 169 किलोमीटर दूर 29 किमी की गहराई में था। किसी तरह के जानमाल के नुकसान की खबर नहीं है।
आज की अन्य बड़ी खबरें...
थाइलैंड में गोलीबारी, चार लोगों की मौत
थाईलैंड में शनिवार को एक व्यक्ति ने अंधाधुध गोलीबारी की इसमें चार लोगों की मौत हो गई। स्थानीय मीडिया ने बताया कि अधिकारी भी गोली चलाने वाले की तलाश कर रहे हैं। यह हमला शाम 5 बजे सूरत थानी प्रांत के खीरी रैट निखोम जिले में हुआ। यह जगह राजधानी बैंकाक से करीब 600 किमी दूर है। गोलीबारी पूर्व ग्राम प्रधान के घर के पास हुई। थाइलैंड में नोंग बुआ लाम फू प्रांत में अक्टूबर में एक पूर्व पुलिस हवलदार ने 36 लोगों की हत्या कर दी थी। इनमें 24 बच्चे थे। वहीं मार्च महीने में फतेचबुरी प्रांत में गोलीबारी में तीन लोग मारे गए थे।
किरण रिजिजू की कार को ट्रक ने टक्कर मारी, केंद्रीय मंत्री बाल-बाल बचे
जम्मू-कश्मीर में शनिवार को केंद्रीय मंत्री किरण रिजिजू की कार को एक ट्रक ने टक्कर मार दी। हादसे में रिजिजू बाल-बाल बच गए। कार को मामूली नुकसान पहुंचा है। जानकारी के मुताबिक लेन बदलने की गलती के कारण ये हादसा हुआ है। रिजिजू श्रीनगर से बनिहाल जा रहे थे। ट्रक में सामान भरा हुआ था। पढ़ें पूरी खबर...
महाराष्ट्र के भिवंडी शहर में 12 मंजिला बिल्डिंग में आग लगी, 20 लोगों को बचाया गया
महाराष्ट्र के ठाणे जिले के भिवंडी शहर में शनिवार दोपहर एक 12 मंजिला बिल्डिंग में आग लग गई। इस बिल्डिंग में फंसे 20 लोगों को बचा लिया गया। इस घटना में किसी के हताहत होने की सूचना नहीं है। 48 फ्लैटों वाली बिल्डिंग में दोपहर करीब सवा दो बजे आग लगी। इससे बिल्डिंग में धुंआ भर गया। लोग अपने फ्लैट से निकलकर भागने लगे।
पंजाब में सरकारी दफ्तरों का समय बदला, 2 मई से सुबह साढ़े 7 से दोपहर 2 बजे तक खुलेंगे ऑफिस
पंजाब में सरकारी दफ्तरों के समय में बदलाव किया गया है। 2 मई से दफ्तर सुबह 7 बजे खुलेंगे और 2 बजे बंद होगे। CM भगवंत मान ने इसको लेकर आदेश जारी कर दिए हैं। यह आदेश 15 जुलाई 2023 तक प्रभावी रहेंगे। पूरी खबर यहां पढ़ें...
बंगाल के रिसड़ा में हिंसा के पीड़ितों से मिलने पहुंची राष्ट्रीय मानवाधिकार की टीम को पुलिस ने रोका
पश्चिम बंगाल के हुगली जिले के रिसड़ा में हुई झड़प के बाद राष्ट्रीय मानवाधिकार उल्लंघन की फैक्ट फाइंडिंग कमेटी पीड़ितों से मिलने पहुंची थी, लेकिन टीम का दावा है कि पुलिस ने उन्हें रोक लिया। टीम की सदस्य भावना बजाज ने कहा कि पुलिस ने हमें यहां रोका है। सरकार क्या छिपाना चाहती है?
उन्होंने कहा कि हम पीड़ितों से बस मिलना चाहते हैं लेकिन हमें आगे जाने नहीं दिया जा रहा है। इस घटना को कितना समय हो गया है। क्या राज्य सरकार क़ानून-व्यवस्था बनाए रखने में अक्षम है? मैं पीड़ितों से अकेले मिलने जा रही हूं तो मैं 144 के दायरे में कैसे आ रही? दरअसल बंगाल के कई इलाकों में रामनवमी से शुरू हुई हिंसा अगले तीन तक जारी रही थी। इसे लेकर कलकत्ता हाईकोर्ट ने राज्य सरकार से रिपोर्ट भी मांगी थी।
श के पहले गवर्नर जनरल सी राजगोपालाचारी के पड़पोते भाजपा में शामिल
देश के पहले गवर्नर जनरल सी राजगोपालाचारी के पड़पोते सीआर केसावन आज भाजपा में शामिल हो गए हैं। उन्हें नई दिल्ली स्थित भाजपा मुख्यालय में केंद्रीय राज्य मंत्री वीके सिंह ने पार्टी की सदस्यता दिलाई। इसी साल 23 फरवरी को सीआर केसावन ने वैचारिक मतभेदों का हवाला देते हुए कांग्रेस छोड़ दी थी।
यमन में फिदायीन हमला, IS के 2 आतंकियों समेत 4 लोगों की मौत
मीडिल ईस्ट के देश यमन की राजधानी सना में फिदायीन हमला हुआ। इस दौरान हमला करने वाले इस्लामिक स्टेट (IS) के 2 आतंकियों समेत कुल 4 लोगों की मौत हो गई।
राष्ट्रपति द्रौपदी मुर्मू असम के तेजपुर एयरफोर्स स्टेशन पहुंचीं, सुखोई में उड़ान भरी
राष्ट्रपति द्रौपदी मुर्मू ​ने आज असम के तेजपुर एयरफोर्स स्टेशन से सुखोई 30 MKI फाइटर जेट में उड़ान भरी। इसके पहले उन्होंने यहां पहुंचकर गार्ड ऑफ ऑनर लिया। पूरी खबर यहां पढ़ें...
अडाणी टोटल गैस लिमिटेड ने घटाए CNG/PNG के दाम, नई कीमतें रात 12 बजे से लागू
अडाणी टोटल गैस लिमिटेड (ATGL) ने CNG की कीमत में 8.13 रुपए प्रति किलोग्राम और PNG की कीमत में 5.06 रुपए प्रति घन सेंटीमीटर तक की कमी की है। नई कीमतें 8 अप्रैल को रात 12 बजे से लागू हो जाएंगी। पूरी खबर यहां पढ़ें...
दिल्ली में प्लास्टिक के गोदाम में आग; दमकल की 25 गाड़ियां मौके पर
दिल्ली के टिकरी इलाके में स्थित PVC मार्केट के एक प्लास्टिक के गोदाम में आग लग गई। दमकल की 25 गाड़ियां मौके पर मौजूद हैं। अभी तक किसी के हताहत होने की सूचना नहीं मिली है।
धोनी ने वानखेड़े स्टेडियम में किया वर्ल्ड कप मेमोरियल का उद्घाटन
महेंद्र सिंह धोनी ने मुंबई के वानखेड़े स्टेडियम में 2011 वर्ल्ड कप विक्ट्री मेमोरियल का उद्घाटन किया। यह मेमोरियल उस जगह पर बनाया गया है जिस स्टैंड में 2011 वर्ल्डकप के फाइनल में महेंद्र सिंह धोनी ने विनिंग सिक्स मारकर बॉल को पहुंचाया था।
अग्निवीरों को सुरक्षाबलों में भर्ती के लिए परीक्षा पास करनी होगी
अग्निवीरों को अर्धसैनिक बलों में 10% आरक्षण दिया गया है। उन्हें भर्ती होने से पहले एक लिखित परीक्षा पास करनी होगी। केंद्र सरकार ने इस संबंध में पहली बार स्थिति स्पष्ट की है। केंद्रीय गृह मंत्रालय ने गुरुवार को केंद्रीय रिजर्व पुलिस बल (CRPF) में कांस्टेबलों की भर्ती के लिए संशोधित नियम जारी किए हैं। नियमों के अनुसार, अग्निवीरों को शारीरिक दक्षता परीक्षा से छूट दी गई है और उम्र में तीन साल की छूट मिलेगी। उनके के पहले बैच को उम्र में पांच साल की छूट दी जाएगी।
केंद्रीय सशस्त्र पुलिस बल के अधिकारियों ने कहा कि वे गृह मंत्रालय से इस बारे में स्पष्टीकरण का इंतजार कर रहे हैं कि जाति आधारित आरक्षण को प्रभावित किए बिना पूर्व-अग्निवीरों को कैसे भर्ती करेंगे। हालांकि नई अधिसूचना में कहा गया है, ‘नए नियमों से एससी, एसटी, ओबीसी, पूर्व सैनिकों और अन्य विशेष श्रेणियों के व्यक्तियों के आरक्षण, आयु-सीमा में छूट पर कोई असर नहीं पड़ेगा।’
कुर्माली भाषा को आठवीं अनुसूची में शामिल करने कुर्मी समुदाय का रेल रोको आंदोलन, पश्चिम बंगाल में 64 ट्रेनें रद्द
पश्चिम बंगाल में दक्षिण पूर्व रेलवे के खड़गपुर-टाटानगर और आद्रा-चांडिल खंडों पर अलग-अलग कुर्मी संगठनों के सदस्यों ने मांगों को लेकर धरना दिया। जिसके कारण शुक्रवार को 64 ट्रेनें रद्द कर दी गईं। कुर्मी संगठन जिन मांगों को लेकर आंदोलन कर रहे हैं, उनमें सरना धर्म को अनुसूचित जनजाति के रूप में मान्यता देना और कुर्माली भाषा को संविधान की आठवीं अनुसूची में शामिल करना शामिल है।
आदिवासी कुर्मी समुदाय ने 'रेल रोको' आंदोलन के साथ गुरुवार सुबह से पुरुलिया-बराकर स्टेट हाईवे को कुस्तौर चौराहे पर जाम कर दिया था। आंदोलनकारी दक्षिण दिनाजपुर, पुरुलिया, झारग्राम और पश्चिम मेदिनीपुर सहित पश्चिम बंगाल के विभिन्न जिलों में विरोध प्रदर्शन कर रहे हैं।